32000R0654
L 079/26
JURNALUL OFÍCIAL AL UNIUNII EUROPENE
REGULAMENTUL (CE) NR. 654/2000 AL COMISIEI
din 29 martie 2000
privind autorizarea de noi aditivi, de noi utilizări a unor aditivi și de noi preparate de aditivi în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii în hrana animalelor (1), modificată ultima dată de Regulamentul (CE) nr. 2690/1999 al Comisiei (2), în special articolul 3,
întrucât:
(1)
Directiva 70/524/CEE prevede posibilitatea autorizării de noi aditivi sau noi utilizări ale unor aditivi, având în vedere progresul cunoștințelor științifice și tehnice.
(2)
Directiva 93/113/CE a Consiliului din 14 decembrie 1993 privind utilizarea și comercializarea enzimelor, a microorganismelor și a preparatelor lor în hrana animalelor (3), modificată ultima dată de Directiva 97/40/CE (4), prin derogare de la Directiva 70/524/CEE, a abilitat statele membre să autorizeze în mod provizoriu utilizarea și comercializarea enzimelor, a microorganismelor și a preparatelor lor.
(3)
Au fost prezentate noi date în vederea înlocuirii unor preparate de enzime autorizate cu noi preparate ale acelorași enzime.
(4)
Se poate acorda o autorizație temporară pentru noi aditivi sau pentru noi utilizări ale unor aditivi în cazul în care, la nivelul autorizat în furaje, aditivii nu au efecte nocive asupra sănătății umane și animale sau asupra mediului înconjurător, dacă nu aduc prejudicii consumatorului prin modificarea caracteristicilor produsului animalier, dacă prezența lor în furaje poate fi controlată și dacă se poate presupune, în temeiul rezultatelor disponibile, că au o influență favorabilă asupra caracteristicilor furajelor în care sunt încorporate sau asupra producției animaliere.
(5)
Directiva 89/391/CEE a Consiliului din 12 iunie 1989 de punere în aplicare a măsurilor de promovare a îmbunătățirii siguranței și sănătății lucrătorilor la locul de muncă (5) și directivele sale individuale, în special Directiva 90/679/CEE a Consiliului din 26 noiembrie 1990 privind protecția lucrătorilor împotriva riscurilor legate de expunerea la agenți biologici la locul de muncă (6), modificată ultima dată de Directiva 97/65/CE a Comisiei (7), sunt aplicabile în întregime utilizării și manipulării de către lucrători a aditivilor din furaje.
(6)
Examinarea dosarelor prezentate de statele membre în conformitate cu articolul 3 din Directiva 93/113/CE prevede că se pot autoriza temporar anumite preparate care fac parte din grupa enzimelor și microorganismelor.
(7)
Comitetul științific pentru nutriția animalelor a emis un aviz favorabil în ceea ce privește inocuitatea acestor preparate de enzime (8) și de microorganisme (9).
(8)
Măsurile prevăzute în prezentul regulament sunt în conformitate cu avizul Comitetului permanent pentru hrana animalelor,
ADOPTĂ PREZENTUL REGULAMENT:
Articolul 1
Preparatele care fac parte din grupa „enzime” menționate în anexa I la prezentul regulament sunt autorizate în conformitate cu Directiva 70/524/CEE ca aditivi în hrana animalelor, în condițiile prevăzute în anexa menționată.
Articolul 2
Se modifică datele privind compoziția enzimelor autorizate la cifrele 7 și 8, în conformitate cu prevederile din anexa I din coloana „Denumirea chimică, descriere”.
Articolul 3
Se autorizează preparatele care fac parte din grupa „microorganisme” menționate în anexa II la prezentul regulament, în conformitate cu Directiva 70/524/CEE, ca aditivi în hrana animalelor, în condițiile prevăzute în anexa menționată.
Articolul 4
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 martie 2000.